Agáty - Ballek, Ladislav slovenský autor 2. apríla 1941 - 15. apríla 2014 (Bratislava Smena, 1983)
Kniha je voľným pokračovaním Pomocníka a Južnej pošty. Agáty sú rozsiahlou epickou freskou s množstvom postáv a príbehov a náročnou kompozíciou. Román nemá jednu ústrednú dejovú niť - je vytvorený z kapitol, v ktorých sa protagonistami i vedľajšími postavami stávajú vždy iní obyvatelia hraničného mestečka Palánk a jeho blízkeho okolia. Autorovi sa podarilo nesmierne sugestívne stvárniť prostredie mesta, ktoré akoby bolo živým organizmom, ako aj atmosféru južnej prírody, ktorá priam určuje vlastnosti tamojších obyvateľov. Palánk sa tak stáva hlavným hrdinom celej knihy. V živote ľudí tu zohráva úlohu i rieka, ktorá sa neraz vylieva z brehov a z času na čas osudovo zasiahne do života niektorých z nich.
Keywords: slovenská literatúra; spoločenské romány